
Parlamentul României

Camera Deputaţilor

Comisia pentru apărare, ordine                                                                                                                                                        Bucureşti, 03.10.2002

publică şi  siguranţă naţională                                                                                                                                                           P.L. nr.463/2002
Nr.32/624

RAPORT

asupra proiectului de Lege pentru aprobarea Ordonanţei de urgenţă a Guvernului nr.108/2002 privind achiziţionarea dintr-o singură sursă a produselor şi serviciilor necesare asigurării uniformelor, însemnelor distinctive, insignelor şi documentelor de legitimare ale poliţiştilor
1. În conformitate cu prevederile art.89 şi 107 din Regulamentul Camerei Deputaţilor, Comisia pentru apărare, ordine publică şi siguranţă
naţională a fost sesizată spre dezbatere şi avizare în fond, în procedură de urgenţă, cu proiectul de Lege pentru aprobara Ordonanţei de urgenţă a Guvernului nr.108/2002 privind achiziţionarea dintr-o singură sursă a produselor şi serviciilor necesare asigurării uniformelor, însemnelor distinctive, insignelor şi documentelor de legitimare ale poliţiştilor.

                 Comisia juridică, de disciplină şi imunităţi şi Comisia pentru buget, finanţe şi bănci, sesizate spre dezbatere şi avizare, cu nr.31/850  şi, respectiv, 477, au hotărât avizarea favorabilă a proiectului de lege, în forma prezentată de iniţiator.

      Consiliul Legislativ, cu nr.1116/29.08.2002, a avizat favorabil acest proiect de lege.

                  Ordonanţa de urgenţă a Guvernului nr.108/2002 a fost emisă în scopul alinierii imediate a dotării structurilor de poliţie la normele Uniunii Europene prin  asigurarea, în regim de urgenţă, a condiţiilor necesare pentru aplicarea corespunzătoare  a noului cadru legislativ de organizare şi funcţionare a Poliţiei Române.

2. Proiectul de Lege face parte din categoria legilor ordinare şi se adoptă potrivit art.74 alineatul (2) din Constituţie.
3. La dezbaterea proiectului de lege au participat în calitate de invitaţi, conform prevederilor art.51 şi art.52 din Regulamentul Camerei
Deputaţilor, domnii: col.Constantin Zăvăleanu, şeful Direcţiei Logistice din Ministerul de Interne, col. Mihai Tătuţ, director adjunct – Direcţia Juridică din Ministerul de Interne.
4. La lucrările comisiei au fost prezenţi  21 deputaţi din totalul de 26 de membri ai comisiei.
Proiectul de lege a fost adoptat cu 9  voturi pentru, 3 voturi împotrivă şi 2 abţineri.

În urma dezbaterii, în şedinţa din 2 octombrie 2002, comisia propune adoptarea fără modificări a proiectului de lege.

                                          PREŞEDINTE,

                                             Răzvan IONESCU 

